Daniel Agger

**Daniel Munthe Agger** (Danisht [danjəl ˈɑɡ̊ʌ]; lindur më 12 dhjetor 1984) është një ish futbollist profesionist danez dhe artist tatuazhesh i cili luante si qëndër-mbrojtës.

Agger e ka shpenzuar karrierën e tij me Brøndby në Danimarkë dhe Liverpoolin në Angli, si dhe ka qënë kapiten i kombëtares daneze. Ai është përshkruar si një "lexues i mirë i lojës, i cili është komod me topin në këmbë dhe i bekuar me një gjuajtje të egër."

Ai filloi karrierën e tij profesioniste në korrik 2004 me Brøndby, ku arriti të fitoj Superligën daneze dhe Kupën Daneze, përpara se të kalonte te Liverpooli në vitin 2006. Ai zhvilloi 175 ndeshje me klubin në Premier Ligë dhe fitoi Kupën FA, Kupën e Ligës dhe FA Community Shield. Ai u rikthye te Brøndby për arsye personale në gusht 2014, dhe u tërhoq nga futbolli dy vite më vonë në moshën 31 vjeç.

Një lojtar i rregullt i kombëtares që nga viti 2005, Agger luajti 75 ndeshje dhe shënoi 12 gola për Danimarkën. Ai përfaqsoi vendin e tij në Kupën e Botës 2010 dhe Euro 2012; te turnamenti i dytë, ai ishte kapiten.

## Karriera me klube
### Brøndby IF
Në korrik 2004, Agger kaloi nga skuadra e të rinjëve në skuadrën e parë, kjo falë tërheqjes nga futbolli të mbrojtësit suedez Andreas Jakobsson. Agger shpejt e vendosi veten si një lojtar që nuk e kishte vendin e siguruar në formacion, ai nuk ishte një nga lojtarët kyç të skuadrës që fitoi kampionatin danez në sezonin 2004–05. Pavarësisht se ishte i ri, Agger luante me autoritet të madhë nën drejtimit e kapitenit Per Nielsen, dhe pas pjesës së parë të sezonit, Agger u emërua si "Talenti i Vitit" nga Spillerforeningen (ekuivalenti danez i PFA).

Pas sezonit 2004–05 të suksesshëm, Agger u thirr nga Kombëtarja e Danimarkës për një ndeshje miqësore kundër Finaldës më 2 qershor 2005, ndeshja u fitua nga kombëtarja e tij me rezultatatin 1–0, ai luajti në të gjithë ndeshjen. Agger nuk luajti ndeshjen tjetër kombëtare, por ai u rikthye të luante 90 minuta në fitoren 4–1 kundër Anglisë më 17 gusht 2005, në atë ndeshje ai pati probleme me sulmuesit anglezë, vaçanërisht me Wayne Rooneyn. Ai luajti sërisht 90 minuta edhe në dy ndeshjet e tjera kombëtare, përpara se të dëmtoheshe në fillim të sezonit 2005–06 në shtator, ai u detyra të mos luante për pjesën tjetë të sezonit, Vetëm 20 vjeç, Daniel Agger u nderua me çmimin "Talenti Danez i Vitit" i të gjitha sporteve më 6 dhjetor 2005.

### Liverpool
Agger ishte i lidhur për një kohë të gjatë për mundësinë për tu transferuar në një klub të madhë, ai kishte dëshirë të transferohej tek Liverpooli, që në atë kohë ishte kampioni në fuqi i Champions Leagues . Agger nuk udhëtoi me shokët e tij të Brøndby në kampin e stërvitjes në janar të vitit 2006 dhe më 12 janar ai firmosi një kontratë 4½ me Liverpoolin . Transferimi i tij prej 6 Milion £, e bënë atë lojtarin danezë më të shtrenjtë në historinë e futbollit.

#### Sezoni 2006–07
[thumb|right|220px|Daniel Agger duke luajtur kundër [Manchester City F.C.|Manchester Cityt.]]
Në gjysmën e parë të sezonit tek Liverpooli, ai luajti vetëm në 4 ndeshje sepse dëmtimet e shumta nuk e lejuan. Në maj të vitit 2006, ai luajti 10 ndeshje dhë shënoi 3 Gola për kombëtaren daneze U21, dhe gjithashtu ishte zgjedhur pë të luajtur në kampionatin europian U21.

Agger luajti në të gjithë ndeshje në fitimin e FA Community Shield në vitin 2006. Akoma pa u përshtatur me lojën angleze, ai u bë lojtar i formacionit të parë, duke konkuruar me zëvëndës–kapitenin Jamie Carragher dhe me ish–kapitenin e finlandës Sami Hyypiä për dy vende në qëndër të mbrojtjes. Agger shënoi Golin e parë më fanellën e *Reds* më 26 gusht 2006 në një fitore 2–1 kundër West Ham United. Agger shënoi një supergol nga 35 metra distancë. Trajneri i Liverpoolit, Rafael Benítez tha se ai nuk ishte i befasuar nga Goli i tij, gjithashtu tha se ai shënon Gola të tillë në stërvitje . Goli u emërua si Goli i muajit për muajin gusht nga BBC dhe më vonë u quajt si Goli i Premier Leagues nga Liverpooli .

Agger shënoi Golin e dytë me Liverpoolin kundër Birmingham City në një ndeshje jashtë fushe në Football League Cup, ai shënoi 7 minuta para fundit të pjesës së parë. Golin e tretë e shënoi kundër Arsenalit më 31 mars 2007 në fitoren 4–1, ai shënoi me kokë. Në gjysmë–finalen e parë të 2006–07 Champions League, Agger mori disa kritika me Liverpoolin që humbi nga Chelsea me rezultatin 1–0, pasi sulmuesi Didier Drogba tribloi danezin për të dhënë pasën e Golit të fitores . Në ndeshjen e kthimit, Agger u përgjigj kritikave duke shënuar Golin e fitores në minutën e 22 pas një krosimi të Steven Gerrard dhe ndihmoi që skuadra ta mbante portën e paprekur, Liverpooli fitoi me penallti me rezultatin 4–1. Ai luajti edhe në finalen e Champions Leagues ku Liverpooli humbi me rezultatin 2–1 nga AC Milan.

#### Sezoni 2007–08
150px|thumb|Agger në vitin 2008.
Agger filloi ndeshjet para–sezonale si një golashënues, duke shënuar 2 Gola në 4 ndeshje. Ndërkohë, ai pësoi një dëmtim mestar në muajin shtator, duke humbur sërisht vendin e tij si titullar kundër Sami Hyypiä. Në janar të vitit 2008, Agger u rikthye dhe filloi stërvitjen në palestër pas dëmtimit, por dëmtimi i tij u përsërisht sërisht duke bërë që ai të humbiste pjesën e dytë të sezonit. Gjithsej ai arriti të luante vetëm 7 ndeshje.

#### Sezoni 2008–09
Agger u rikthye në stërvitje plotësisht në muajin e parë të fazës përgatitore në Melwood dhe më 12 korrik, Agger u rikthye në fushat e lojës duke u aktivizuar si zëvëndësues në miqësoren ndaj Tranmere Rovers. Ai deklaroi pas ndeshjes: "Unë pothujase po nis karrierën time me Liverpoolin sërisht." Ai ishte titullar në ndeshjen e parë zyrtare të Liverpoolit ndaj Standard Liège në fazën eliminatore të Ligës së Kampioneve, e cila u mbyll në barazim pa gola. Agger më e gjeti vetën të mënjanuar gjatë muajve gusht dhe shtator, dhe madje nuk u përfshi në ekip për ndeshjen ndaj Manchester United. Kjo gjë u pasua edhe nga raportimet për një debat verbal midis atij dhe trajnerit Benítez. Megjithatë, Benítez deklaroi se nuk kishte asnjë mosmarëveshje midis tij dhe lojtarit.

Pas rreth një muaji pa luajtur, Agger u rikthye titullar në ndeshjen kundër Crewe Alexandra për Kupën e Ligës, duke luajtur 90 minuta të plota; ai gjithashtu shënoi një nga golat e fitores 2–1, duke mposhtur portierin kundërshtar me një goditje dënimi.

Duke përfituar nga dëmtimi i Škrtel, Agger u rikthye në formacionin e parë edhe në ndeshjen e Premier Ligës kundër Wigan, duke regjistruar ndeshjen e parë në kampionat për këtë sezon. Në këtë ndeshje, ai ishte pjesërisht fajtor në golin që i dha avantazhin e përkohshëm Wiganit, pasi humbi topin e pasuar nga Pepe Reina ndaj Zakit i cili shënoi. Megjithatë, ai u vetëkorrigjua duke asistuar golin e Dirk Kuyt, me Liverpoolin që fitoi 3–2 në shtëpi.

Në maj 2009, Agger rinovoi kontratën e tij me klubin deri në qershor 2014.

#### Sezoni 2009–10
Agger j'u nënshtrua një operacioni për shkak të një dëmtimi që j'u përsërit sërisht në gusht 2009. Ai u rikthey më 25 tetor në fitoren 2–0 kundër rivalëve të Manchester United në Anfield.

Më 28 shkurt 2010, Agger luajti ndeshjen e tij të 100të zyrtare me Liverpoolin në fitoren 2–1 kundër Blackburn Rovers. Agger luajti 34 ndeshje në sezonin 2009–10, duke shënuar golin e shtatë të tij me klubin, e cila erdhi më 1 prill 2010 në Ligën e Evropës ndaj Benficës, duke ndihmuar Liverpoolin të përparonte në gjysëm-finale.

#### Sezoni 2010–11
186px|parapamje|Agger në vitin 2011.
Agger luajti si titullar në ndeshjen e parë zyrtare të Liverpoolit në kampionat kundër Arsenalit më 15 gusht, por u zëvëndësua në fillim të pjesës së dytë pasi pësoi një trondje. Kjo tronditje e mbajti jashtë fushave për disa ndeshjeve. Ai u penalizua edhe nga dëmtime të tjera që e mbajtën jashtë deri në dhjetor. Si pasojë, Agger humbi edhe vendin e titullarit në formacion nga Martin Škrtel, i cili preferohej më shumë nga trajneri Roy Hodgson. Kjo bëri që Agger të kërcënonte me një largim nga klubi, kjo edhe pas interesimit të klubit italian Juventus. Pas largimit të Hodgson, Agger filloi të luante më shpesh nën drejtimin e trajnerit të ri Kenny Dalglish. Më 2 prill 2011, në ndeshjen ndaj West Brom, Agger pësoi një dëmtim në gju; pas ekzaminimeve, u konfirmua se mbrojtësi do të humbiste pjesën e mbetur të sezonit 2010–11. Ai luajti 21 ndeshje në të gjitha kompeticionet gjatë këtij sezoni.

#### Sezoni 2011–12
[parapamje|265px|majtas|Agger duke bërë nxehjen përpara ndeshjes kundër [Fulham FC|Fulham.]]
Më 1 gusht 2011, Agger shënoi dy gola në një ndeshje miqësore para-sezone ndaj Vålerenga Fotball; goli i parë u shënua me kokë nga një goditje këndi, kurse i dyti u shënuar me një gjuajtje volley, përsëri nga një goditje këndi. Më 29 tetor, ai luajti ndeshjen e tij të 100të në Premier Ligë në fitoren 2–0 në transfertë ndaj West Bromwich Albion.

Më 28 janar 2012, Agger i dha përkohësisht avantazhin Liverpoolit në ndeshjen ndaj Manchester United e vlefshme për raundin e katërt të Kupës FA, në një fitore 2–1. Ky ishte goli i tij i parë që nga ai ndaj Benficës në Ligën e Evropës në prill 2010. Më 26 shkurt, Agger ndihmoi Liverpoolin të fitonte Kupën e Ligës, duke mposhtur në finale Cardiff City nga gjuajtjet e penalltive. Ai u zëvëndësua në minutën e 86të nga Jamie Carragher për shkak të një dëmtimi në brinjë. Ky ishte trofeu i parë i klubit që nga viti 2006.

Agger u rikthye nga dëmtimi më 7 prill në ndeshjen ndaj Aston Villës në shtëpi, duke u aktivizuar në pjesën e dytë si zëvëndësues; në këtë ndeshje, ai goditi shtyllën me një gjuajtje me kokë që solli edhe golin e barazimit 1–1. Më 8 maj, ai shënoi golin e parë të tij në Premier Ligë për sezonin 2011–12 në fitoren 4–1 në Anfield ndaj Çelsit; ky ishte edhe goli i fundit i Liverpoolit si vendas për këtë sezon.

#### Sezoni 2012–13
Agger luajti ndeshjen e tij të parë si titullar në kampionat më 18 gusht në disfatën 3–0 ndaj West Bromwich Albion; ai ishte protagonist negativ në këtë ndeshje, duke u përjashtuar me karton të kuq pas një faulli të shkaktuar ndaj Shane Long, e cila rezultoi në një penallti për vendasit. Më 5 tetor, ai firmosi një kontratë të re katër-vjeçare me klubin. Në nëntor, ai u shpall "Lojtari Danez i Vitit" për herë të dytë në karrierën e tij. Më 1 dhjetor, Agger regjistroi golin e parë të sezonit në fitoren minimale 1–0 ndaj Southampton në shtëpi, duke shënuar me kokë në minutën e 43të. Goli i tij i dytë erdhi në fitoren 3–0 ndaj Queens Park Rangers më 30 dhjetor. Pas kësaj, Agger luajti ndeshjen e tij të 200të me Liverpoolin në të gjitha kompeticionet më 21 shkurt 2012 në ndeshjen e kthimit të raundit të 32-tave të Ligës së Evropës ndaj Zenit Saint Petersburg. Fitorja 3–1 në këtë ndeshje nuk ishte e mjaftueshme për *The Reds*, që u eliminuan me rregullin e golit jashtë fushe pas humbjes 2–0 në ndeshjen e parë.

#### Sezoni 2013–14
Më 9 gusht 2013, u konfirmua se Agger do të bëhej zëvëndës–kapiteni i ekipit. Ky vendim erdhi menjëherë pas raportimeve të mediave për një interesim të Barcelonës për mbrojtësin danez, por trajneri Brendan Rodgers tha se Agger e kishte informuar klubin duke i thënë se kishte dëshirë të qëndronte në Anfield. Ai asistoi golin e Daniel Sturridge me kokë në fitoren 1–0 kundër Manchester United. Megjithatë, ai nuk u aktivizua rregullisht gjatë pjesës së parë të sezonit, duke përfunduar në disa raste si rezerva e francezit Mamadou Sakho. Në ditën e parë të 2014, ai u rikthye në qëndër të mbrojtjes në ndeshjen kundër Hull Cityt në Anfield dhe shënoi në fitoren 2–0. Në pjesën e dytë të sezonit, ai e fitoi sërisht vendin titullar në formacion, duke ndarë qëndrën e mbrojtjes sëbashku me Škrtel. Pavarësisht spekullimeve për largimin e tij, ai u vendos si titullar në ndeshjen e 11 majit 2014 kundër Newcastle dhe shënoi golin e barazimit 1–1 pas një krosimi të Steven Gerrard nga një goditje e lirë.

### Rikthimi te Brøndby
Më 30 gusht 2014, Liverpool njoftoi se Agger kishte firmosur një kontratë dy-vjeçare me ish klubin e tij Brøndby. Kjo kontratë parashikonte një reduktim madhor të pagës, kurse shuma e transferimit nuk u zbulua.

## Karriera ndërkombëtare
Më 2 qershor 2005, Agger bëri debutimin e tij në miqësoren e fituar kundër Finlandës me rezultatin 0–1. Ai shënoi Golin e tij të parë me kombëtaren më 7 shtator në fitoren 6–1 kundër Gjeorgjisë për kualifikueset e Kupës së Botës 2006.

Agger ishte një nga 23 lojtarët që u thirrën nga trajneri Morten Olsen për të luajtur në Kupën e Botës 2010, ndërkohë ai kishte luajtur në 8 nga 10 ndeshjet kualifikuese duke arritur të shënoj edhe 1 Gol kundër Maltës. Ai luajti në tre ndeshjet e fazës së grupeve me Danimarkën që e mbylli Grupin E në vendin e tretë me 3 pikë.

Agger gjithashtu u thirr për të luajtur në UEFA Euro 2012, ai u bë edhe kapiten i skuadrës pasi Christian Poulsen u tërhoq nga futbolli ndërkombëtarë. Ai luajti në të tre ndeshjet e fazës së grupeve, Danimarka e përfundoi grupin në vendin e tretë me 3 pikë.

Në kualifikueset e Kupës e Botës 2014, Agger u shpall golashënuesi më i mirë i skuadrës me 4 Gola (të gjitha të shënuara nga penalltia), Danimarka e mbylli grupin B në vendin e dytë me 16 pikë, por dështoi të kualifikoheshe sepse kishte më pak pikë se të gjithë vendet e dyta të grupeve.

## Jeta personale
Kushuriri i vogël i tij (Nicolai Agger) është gjithashtu një futbollist që luan aktualisht me Vejle Boldklub Kolding. Në maj 2010, Agger u martua me të dashurën e tij Sofie Nelson në Danimarkë. Ai ka dy djem të quajtur Jamie dhe Mason. Agger është një tifoz i çmendur i tatuazheve.

### Tatuazhet
parapamje|djathtas|250px|Tatuazhi i Agger "YNWA".
Jashtë futbollit, Agger është i kualifikuar si një artist tatuazhi, dhe i ka ofruar shokëve të skuadrës modele të veçanta përkujtimore kur ata të fitojnë titullin e Premier Ligëss. Ai ka një numër të madhë tatuazhesh në trup, përfshirë një Viking në krahun e sipërm të djathtë të tij, një vizatim të madhë në të gjithë kurrizin e tij që paraqet një varrezë dhe disa vikingë, si dhe ditëlindjen e tij dhe moton latine "Mors certa, hora incerta" (Vdekja është e sigurtë, ora e saj është e pasigurtë). Në gusht 2012, gjatë një periudhe të spekulimeve intensive lidhur me të ardhmen e tij në klub, Agger bëri një tatuazh dedikuar klubit në gjishtat e tij të dorës së djathtë; tazhuazhi ishte "YNWA" që i referohet motos së Liverpoolit, "You'll Never Walk Alone".

## Statistikat e karrierës
### Klube
Burimi: 

### Kombëtarja
Burimi: 

### Golat me Kombëtaren
:*Golat dhe rezultatet e Daniel Agger me Danimarkën.*

## Trofe 
### Skuadra
;Brøndby
*Superliga Daneze (1): 2004–05
*Kupa Daneze (1): 2004–05

;Liverpool
*FA Cup (1): 2005–06
*League Cup (1): 2011–12
*FA Community Shield (1): 2006

### Personale
*Futbollisti danez i vitit (2): 2007, 2012
*Premier League Goli i muajit (1): gusht 2006

## Referime 
## Lidhje të jashtëme 
* Profili te Kombëtarja daneze  
* Daniel Agger Profili jozyrtarë
* Website zyrtarë i The Agger Foundation
* Profili te LFCHistory.net
* Profili te Liverpool FC
* Profili te Brøndby IF 
* Profili te FIFA.com 
* Profili te ESPN